Trond Kirkvaag

Trond Georg Kirkvaag (født 21. juni 1946, død 16. november 2007) var en norsk komiker, skuespiller og imitator som lagde en rekke humorprogrammer i Norsk rikskringkasting (NRK) gjennom over 30 år. Trond Kirkvaag var best kjent for sitt mangeårige samarbeid med Knut Lystad og Lars Mjøen i komikertrioen KLM. Sammen fikk de tre hedersprisen under Komiprisen 2007 og Leonardstatuetten i 2001. I tillegg mottok han årets hederspris under Gullruten 2004. Foruten samarbeidet i KLM, samarbeidet han også i perioder med Jon Skolmen og med Otto Jespersen.


== Familie ==
Trond Kirkvaag var sønn av Rolf Kirkvaag og Sonja Kirkvaag (1920–2007). Hans tvillingsøster het Kristin Kirkvaag (1946–2003). Han var også storebror til ishockeyspilleren Rolf Kirkvaag jr. (født 1948).Kirkvaag var gift og hadde to sønner.


== Karriere ==
Trond Kirkvaag ble ansatt i NRK i 1968, og en av de første gangene han viste seg på TV-skjermen var i programmet Smil til det skjulte kamera. En av hans tidlige suksesser var Buffalo Bløffs internasjonale vegg-til-vegg-show fra 1973 som han lagde sammen med Jon Skolmen. Programmet vant Chaplin-prisen på Montreux-festivalen. Tre år senere vant Kirkvaag og Skolmen både gullrosen, Chaplin-prisen og presseprisen i Montreux for The Nor-way to broadcasting, et humoristisk program om kringkastingens historie i Norge.
I 1970-årene laget Kirkvaag valgkampfilmer for RV sammen med Klaus Hagerup.Samarbeidet med Lystad og Mjøen startet i 1976 med Nynytt, et satirisk nyhetsprogram som i stor grad var inspirert av britiske humorserier som Monty Python's Flying Circus. I 1978 lagde trioen den første av i alt fire fjernsynsserier om Brødrene Dal, en crazykomisk fortellingsserie for barn og unge. Andre KLM-serier inkluderer MRK Fjærsynet, SKAI-TV og KLMs Nachspiel. I tillegg har trioen lagd Montreux-bidragene Diplomatix og The Rise and Fall of an Olympic Village og spillefilmen Noe helt annet. I Luftens helter spilte han Joar Johansen (Jojo), og det skulle bli hans siste rolle.

Ja, det ser ikkje ut til at vi får kontakt med Calgary, så der har vi nok eit døme på at den finske producaren ikkje heilt kveit kva han driv med på … Kvei… Kveit skal det vel vara … Det er ein feil her … Ikkje kveit står det her ja – ikkje heilt kveit kva han driv med på.

I 1996 lagde Kirkvaag sketsjprogrammet Trotto Libre sammen med Otto Jespersen, hvor Kirkvaag skapte rollefigurene Skræmmer'n og Jacob Winche-Lanche. Etter at Kirkvaag og Jespersen avsluttet samarbeidet, har Kirkvaag vært på skjermen med sitt eget talkshow, Showtalk.


== Forfatter ==
Han skrev kriminalromanen Kongen som ble utgitt i 1999.
Våren 2007 ble det kjent at Kirkvaag hadde kreft.Trond Kirkvaag lanserte 1. august 2007 selvbiografien Kom ikke nærmere. Jeg og far, der han blant annet beskriver hvordan det var å vokse opp i 1950-årene med en NRK-kjendis som far. Boken ble gjenstand for en del debatt ettersom han beskrev sin far og sin egen oppvekst i kritiske vendinger.Om kvelden den 16. november 2007 døde han etter lengre tids sykdom. Han ble bisatt fra Vestre krematorium i Oslo den 30. november 2007.
Kirkvaag ble i NRK1-programmet Topp 10 kåret som Norges nest morsomste mann gjennom tidene bare bak Leif Juster.


== Fjernsyn og film ==


=== Kirkvaag som skuespiller ===
1968-1970: Smil til det skjulte kamera (TV): Diverse skikkelser
1971: Unnskyld, det er fra fjernsynet (TV): Div. roller
1972: Buffalo Bløffs nasjonale vegg-til-vegg-show: Diverse roller
1974: Å, langt i fra!: Diverse roller
1974: Show-Show: Programleder i episode 4 og 5 + Diverse andre roller
1976: Nynytt (fjernsynsserie)
1976: The Nor-way to Broadcasting (fjernsyn)
1979: Brødrene Dal og professor Drøvels hemmelighet (fjernsynsføljetong): Brumund Dal + andre skikkelser
1979: Press (fjernsynsserie): Diverse roller
1980: Narrespeilet (fjernsynsserie): Diverse roller
1981: Kliin kokos (fjernsynsserie): Diverse roller
1982: Brødrene Dal og spektralsteinene (fjernsynsføljetong): Brumund Dal + andre skikkelser
1982: Nuts (Bidrag til Montreux): Diverse roller
1983: Fjærsynet (TV): forskjellige skikkelser
1983: Dankerts jul (kortfilm): Dankert
1984: I spøkelyset (TV): Div. roller
1985: Dette er ditt liv (fjernsynsserie): Seg selv
1985: Noe helt annet (film): Buff, vampyren
1985: Diplomatix (fjernsyn)
1985: Kliin kokos (fjernsyn)
1986: 4711 (fjernsynsserie)
1987: LørDan (fjernsynsserie)
1988: SKAI-TV (fjernsynsserie)
1990: Atomics
1992: KLMs Nachspiel (fjernsynsserie)
1992: U (fjernsynsserie): Seg selv
1993: De blå ulvene (film): Gjest
1993: Jul på Sesam stasjon (fjernsynsserie): Lege
1994: Vindu mot Lillehammer (fjernsynsserie): Div. roller
1994: The Rise and Fall of an Olympic Village (fjernsyn)
1994: Brødrene Dal og legenden om Atlant-Is (fjernsynsføljetong): Brumund Dal + andre skikkelser
1995: KLMs Vorspiel (fjernsynsserie)
1996: Trotto Libre (fjernsynsserie)
1996: The International KLM Show (Montreux): Div. roller
1997: Brødrene Dal og vikingsverdets forbannelse (show): Brumund Dal
1997: Fred (film): Mannen + diverse stemmer
1999: Underholdningsmaskinen (fjernsynsserie): Gjest
2000: Prop og Berta (film): Tyttebæsj (norsk stemme)
2000: Showtalk (fjernsynsserie)
2001: Senkveld med HC og Tommy (fjernsynsserie): Gjest
2002: Showtalk (fjernsynsserie)
2004: Gylne tider (fjernsynsserie): Seg selv
2004: Senkveld med Thomas og Harald (fjernsynsserie): Gjest
2005: Brødrene Dal og mysteriet med Karl XIIs gamasjer (fjernsynsføljetong): Brumund Dal + andre skikkelser
2005: Senkveld med Thomas og Harald (fjernsynsserie): Gjest
2006: Kvitt eller dobbelt (fjernsynsserie): Fagdommer
2006: Amigo (fjernsynsserie): Skremmern
2007: Luftens Helter (fjernsynsserie): Mekaniker Joar "Jojo" Johansen
2010: Brødrene Dal og Vikingsverdets forbannelse (kinofilm basert på showet med samme navn): Brumund Dal


=== ... som manusforfatter ===
1976: The Nor-way to Broadcasting
1979: Brødrene Dal og professor Drøvels hemmelighet
1982: Brødrene Dal og spektralsteinene
1983: Fjærsynet
1985: Noe helt annet
1985: Diplomatix
1994: Brødrene Dal og legenden om Atlant-Is
1997: Brødrene Dal – Vikingsverdets Forbannelse (show)
2000: Showtalk
2001: Tre Kæll revy
2005: Brødrene Dal og mysteriet med Karl XIIs gamasjer
2007: Luftens helter


=== ... som regissør ===
Revyen Tre Kæll


== Diskografi ==


=== KLM ===
AlbumSpektralplate (1982)
KLM (1983)
KLM synger Brødrene Dal (1991)
Brødrene Dal på vikingtokt (1997)
De Beste (Samlealbum, 2002)SinglerTorsken kommer/Gaus, Roms og Brumund (1982)
Noe helt annet/Perler for svin (1985)
Stjerneskudd (1989)
Viking viking skip skip (1997)
Viking Arne (1997)


=== Opp & Ned ===
Rappe pølser (1991)


=== Med Knut Lystad ===
Min første CD (1996)


=== Deltar på ===
Lystad & Mjøen: Rent vannvidd (1977)
Komedia: Latterkongene (1978)
Lystad & Mjøen: Radioaktivitet (1979)
Komedia: Latterkongene 2 – Hjemmerevy med kongene (1980)
Helge Høgberg AS: Stjernen Vol. 1 (1980)
EPA: Sprøstekt humor uten fett! 10 brennferske melodier (1980)
Helge Høgberg AS: Ski-sprøyt & 10 Smash Hits (1981)
VG: På gang 6 (1982)
VG: På gang 11 (1983)
Norges Skøyteforbund: Heia Norge! (1983)
Magnum: OL-kassetten – Brødrene Dal i en Sarajevo (1983)
Philips: En enda lysere idé fra Philips (1983)
Hadeland Glassverk: Brødrene Dal i jakten på Glasshytta (1983)
Philips: Vi i Philips ViP – Sommer '84 (1984)
Lystad & Mjøen: Gullplate for 50.000 solgte (1990)
Lotto: Sommer-kassett '90 X Lotto (1990)
Lystad & Mjøen: I Syses tid (1990)
Posten: Sommerkassetten 1991 (1991)
Lystad & Mjøen: Danser med prester (1992)
Posten: Talkman: Postens musikk & Talkshow – Høydepunkter fra postens sommerkassett 1983–1993 (1994)
Karussell: Nordmenn er gale (1994)
PolyGram: Norske toppartister (1995)
Egmont Music Club: Det beste av norsk musikk 1981–1983 (1999)
Universal Music: Nordmenn er gale! (1999)
Propp og Berta: Propp og Berta – Eventyr og musikk fra filmen (2000)
MilliGram/Universal Music: Caspers barnefavoritter 4 (2002)
Universal Music: Svensker er gale og nordmenn er Harry!!! (2003)
Lystad & Mjøen: Det beste fra Bedre sent enn alvor (2004)
Unidisc: Norsk musikk i 100 – Vol 6: Ikke helnorsk, men... (2005)
NRK: Latterlige øyeblikk (2006)
Trond-Viggo Torgersen: De du kan + Noe nytt & Noe rart (2007)
Lystad & Mjøen: Komplett galskap (2007)
Universal Music: Våre aller beste for barn (2010)
Grammofon: Alle tiders barnesanger (2015)


== Referanser ==


== Eksterne lenker ==
nrk.no: Vi minnes Trond Kirkvaag
Trond Kirkvaag i NRKs nett-TV
(en) Trond Kirkvaag på Internet Movie Database 
(en) Trond Kirkvaag på AllMovie 
(en) Trond Kirkvaag hos The Movie Database